CELEX: 62017TN0217
Language: da
Date: 2017-04-03 00:00:00
Title: Sag T-217/17: Sag anlagt den 3. april 2017 — FVE Holýšov I m.fl. mod Kommissionen

26.6.2017   
            
            
               DA
            
            
               Den Europæiske Unions Tidende
            
            
               C 202/20
            
         Sag anlagt den 3. april 2017 — FVE Holýšov I m.fl. mod Kommissionen
   (Sag T-217/17)
   (2017/C 202/35)
   Processprog: engelsk
   
      Parter
   
   
      Sagsøgere: FVE Holýšov I s. r. o. (Prag, Tjekkiet) og 27 andre sagsøgere (ved advokaterne A. Reuter, H. Wendt, C. Bürger, T. Christner, W. Schumacher, A. Compes og T. Herbold)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Kommissionens afgørelse C(2016) 7827 final af 28. november 2016, Statsstøtte SA.40171 (2015/NN) (1) om fremme af fremstilling af elektricitet fra vedvarende energikilder i Tjekkiet annulleres, og
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat syv anbringender.
   
               1.
            
            
               Med det første anbringende gøres gældende, at Kommissionen med sin skrivelse af juli 2004 til de relevante industrisammenslutninger allerede besluttede, at Tjekkiets salgsfremmende ordning for vedvarende energi ikke udgør statsstøtte, og Kommissionen er i henhold til lovgivningen bundet af sin afgørelse, som den ikke har tilbagekaldt og ikke kan tilbagekalde.
            
         
               2.
            
            
               Med det andet anbringende gøres gældende, at der foreligger en tilsidesættelse af sagsøgernes berettigede forventning og af retssikkerhedsprincippet.
            
         
               3.
            
            
               Med det tredje anbringende gøres gældende, at den relevante tjekkiske salgsfremmende ordning ikke udgør statsstøtte.
            
         
               4.
            
            
               Med det fjerde anbringende gøres gældende, at den anfægtede afgørelse tvinger Tjekkiet til at indføre en overordnet kontrolmekanisme, som tilsidesætter sagsøgerens berettigede forventning om ordningens pålidelighed.
            
         
               5.
            
            
               Med det femte anbringende gøres gældende, at den anfægtede afgørelse er støttet på faktuelle fejl, for så vidt som det deri fastslås, at der foreligger en pligt for netoperatørerne til at overvælte omkostninger vedrørende vedvarende energi på elektricitetskunderne. Der forelå ikke en sådan forpligtelse i tjekkisk lovgivning.
            
         
               6.
            
            
               Med det sjette anbringende gøres gældende, at den anfægtede afgørelse er i strid med artikel 5, stk. 1, i EU-traktaten (begrænsning af kompetencer efter princippet om kompetencetildeling).
            
         
               7.
            
            
               Med det syvende anbringende gøres gældende, at den anfægtede afgørelse er baseret på et åbenbart urigtigt skøn.
            
         
      (1)  EUT C 69 2017, s. 2.